**Referat af Djøf Studerendes bestyrelsesmøde den 19. marts 2025**
**kl. 11.00-15:30**

**Dagsorden**

1. Forberedelse repræsentantskabsmøde og bestyrelsesvalg 2025
2. Aktivitetspuljen, status
3. Uddannelsespolitik – trivselsalliancen
4. Samarbejdsforeninger, status
5. Samarbejdsforeninger, evaluering
6. Vidensoverlevering af bestyrelsesarbejde til ny bestyrelse
7. Studielønundersøgelsen 2024, resultater
8. Fastlæggelse af bestyrelsesseminar 2025

**Fra bestyrelsen deltog:**

Anders Vile Michaelsen (forperson)

Jonas Hofland (næstforperson)

Adam Alexander Faust Spies

Büsra Sara Aksoy
Nilan Ganeswaran Shanmugaratnam

Laurits Rasmussen

Katrine Eiholm Hindsgaul

Christina Tjørntved Hansen

Torbjørn Lynge Freiberg

**Fra sekretariatet deltog:**

Emma van Brakel Jeppesen (referent)
Camilla Struckmann

Anders Christian Jensen (pkt. 2)

Astrid Gufler (pkt.3)

Thomas Hem Pedersen (pkt. 7)

**Pkt. 1. Forberedelse repræsentantskabsmøde og bestyrelsesvalg 2025**

Sekretariatet orienterede bestyrelsen om de seneste ændringer af indsatsområderne for bestyrelsesåret 2025-26. Til formødet med repræsentantskabet den 27. februar 2025 har repræsentantskabet foreslået bestyrelsen at inddrage et fokus på at arbejde for trivsel og retmæssige vilkår for studerende, som udfører praktikforløb i løbet af sit studie. Dette er dermed siden formødet den 27. februar 2025 tilføjet til materialet, og bestyrelsen traf beslutning om endeligt at godkende indsatsområder og princippapir for 2025-26, der fremsættes til repræsentantskabets godkendelse den 25. april 2025.

Bestyrelsen tog orientering om indstilling til budget for bestyrelsesåret 2025-26, der fremsættes til repræsentantskabets godkendelse den 25. april 2025, til efterretning.

**Pkt. 2. Aktivitetspuljen, status**

Sekretariatet orienterede bestyrelsen om den aktuelle status for Aktivitetspuljen, herunder udviklingen i antal arrangementer og deltagere, samt bl.a. deltagernes fordeling på uddannelser. Sekretariatet orienterede også bestyrelsen om Aktivitetspuljens økonomiske situation.

**Pkt. 3. Uddannelsespolitik, trivselsalliancen**

Sekretariatet gav bestyrelsen en opdatering på Djøfs Trivselsalliancens formål og nedslag i arbejdet det sidste år. Hun gav bestyrelsen eksempler på temaer alliancen har arbejdet med det sidste år, herunder herunder diversitet og deltagelse, hvor bl.a. CBS delte erfaringer om deres arbejde med diversitet og inklusion og Studenterrådgivningen delte erfaringer med SPS.

Bestyrelsen drøftede forslag til subtemaer, som Djøfs Trivselsalliancen kan vælge at arbejde videre med i det kommende studieår. Dette kunne eksempelvis være, hvordan universiteterne kan skabe sunde kulturer på studiestederne om, hvordan man er en god ven og studiekammerat overfor andre, og hvordan man indgår i sociale fællesskaber generelt, herunder også universitetsledelsernes ansvar angående mobning og racisme på studiestederne. Det blev også nævnt, hvordan trivsel hænger sammen med de studerendes ydre rammer såsom boligforhold, økonomi og manglende sociale rammer på studiet, og at universiteterne i forlængelse heraf også kan tage mere ansvar for at hjælpe nystartede studerende godt til rette i en (ofte) ny by og i en ny primær kontekst, som universiteterne netop udgør.

Bestyrelsen opfordredes til at deltage i Djøf Trivselsalliances Trivselskonference 2025, som afholdes på SDU den 25. marts.

**Pkt. 4. Samarbejdsforeninger, status**

Bestyrelsen drøftede status på deres samarbejdsforeninger.

**Pkt. 5. Samarbejdsforeninger, evaluering**

Bestyrelsen drøftede evaluering og vidensoverførsel om samarbejdet med bestyrelsens samarbejdsforeningerne til den nye bestyrelse.

**Pkt. 6. Vidensoverlevering af bestyrelsesarbejde til ny bestyrelse**

Bestyrelsen drøftede vidensoverlevering af bestyrelsesarbejdet til den nye bestyrelse, men havde ikke yderligere tilføjelser til materialet.

**Pkt. 7. Studielønundersøgelsen 2024, resultater**

Sekretariatet orienterede bestyrelsen om resultaterne for den årlige studielønundersøgelse, som alle studerende medlemmer har mulighed for at besvare. Lønundersøgelsen omhandler temaer som løn, arbejdstid og fleksibilitet, balance mellem arbejdsliv og studieliv, lønforhandling og AC-overenskomst. Bestyrelsen drøftede undersøgelsens resultater, og havde spørgsmål til sekretariatet, som blev afklaret.

**Pkt. 8. Fastlæggelse af bestyrelsesseminar 2025**

Sekretariatet orienterede bestyrelsen om tankerne bag udkast til dagsorden for Djøf Studerendes bestyrelsesseminar, som afholdes den 14-15 maj 2025. Bestyrelsen godkendte planerne for bestyrelsesseminaret.